ڪرن بيدي

**ڪرن بيدي** اڳوڻي انڊين پوليس آفيسر، سماجي ڪارڪن، اڳوڻي ٽينس رانديگر ۽ سياستدان آهي. هيءَ پونڊيچري جي ليفٽينينٽ گورنر آهي ۽ ڀارت جي پهرئين ناري آءِ پي ايس آفيسر پڻ آهي. هن پنهنجي ڪيريئر سال 1975 کان شروع ڪيو ۽ 35 سال تائين انڊين پوليس سروس سان لاڳاپيل خدمتون ڏيندي رهي. هيءَ سال 2007 ۾ سروس تان پاڻمرادو استيفا ڏئي آئي، جڏهن تہ ان وقت سندس عهدو ڊائريڪٽر جنرل آف پوليس، بيوريو آف پوليس ريسرچ اينڊ ڊيولپمنٽ وارو عهدو رکندي هئي.

## شروعاتي زندگي ۽ تعليم
ڪرن بيدي جو جنم امرتسر ۾ 9 جون 1949 تي هڪ پنجابي ڪٽنب ۾ ٿيو هيو . ڪرن پرڪاش لال پيشواريا ۽ پريم لتا جي ٻئين اولاد هئي. شاشي، ريتا ۽ انو، ڪرن جون ٽي ڀينر آهن. سندس ابا ڏاڏا لالا هرگوبند پيشاور کان امرتسر اچي ويا هيا ۽ اتي ئي پنهنجو ڪاروبار شروع ڪيائون. بيدي جي تربيت گهڻي ريت مذهبي نہ هئي پر سندس تربيت هندو ۽ سک روايتن جي وچ۾ ٿي. پرڪاش لال پنهنجي خانداني ڪاروبار کي وڌيڪ ترقي ڏني ۽ ٽينس کيڏيو. بيدي جي شروعاتي تعليم سيڪرڊ هارٽ ڪنوينشن اسڪول امرتسر منجهان سال 1954 ۾ شروع ٿي هئي. اين سي سي سان لاڳاپيل ڪمن ۾ بيدي ڀاڱو وٺندي رهندي هئي. جڏهن بيدي نائين ڪلاس ۾ هئي تہ ڪيمبرج ڪاليج، جيڪو هڪ پرائيويٽ ادارو هيوم ان ۾ سائنس ۾ ڏهين درجي جو امتحان پاس ڪيو، جڏهن تہ سندس ٻين هم ڪلاسي ساٿي سيڪرڊ ڪنوينشن اسڪول منجهان نائين ڪلاس جو امتحان پاس ڪيو. بيدي سال 1968 ۾ گورنمنٽ ڪاليج آف وومن، امرتسر منجهان انگريزي ۾ بي اي تعليم حاصل ڪئي ۽ انهيءَ سال اين سي سي ڪيڊٽ آفيسر جو اعزاز ماڻيائين. بيدي پوليٽيڪل سائنس ۾ پنجاب يونيورسٽي منجهان ايم اي جي ڊگري حاصل ڪئي.سال 1970 کان 1972 ۾ بيدي خالصا ڪاليج فار وومن امرتسر ۾ ليڪچرار جي حيثيت سان پڙهائيڻ شروع ڪي. انڊين پوليس سروس ۾ پنهنجي دوران بيدي دهلي يونيورسٽي منجهان قانون ۾ هڪ ڊگري حاصل ڪئي ۽ آءِ آءِ ٽي دهلي منجهان سال 1993 ۾ سماجي سائنسز ۾ پي ايڇ ڊي جي ڊگري حاصل ڪئي.

## ٽينس کيڏڻ وارو زمانو
بيدي پنهنجي پيءُ کان ڏاڍو متاثر ٿي ۽ 11 سال جي عمر ۾ ٽينس راند کيڏڻ شروع ڪيائين.سال 1964 ۾ بيديءَ امرتسر کان ٻاهر پهريون ٽورنامينٽ کيڏيو. سال 1965 کان 1978 تائين بيدي ڪيتريون ئي ٽينس چيمپيئنشپ کٽيون، انهن مجهان ڪجهہ ذڪر لائق هيٺين ريت آهن:

## انڊين پوليس سروس ڪيريئر
16 جولاءِ 1972 تي بيديءَ پنهنجي پوليس ٽريننگ نيشنل اڪيڊمي فار ايڊمنسٽريشن، مسوري اتراکنڊ ۾ شروع ڪئي. هي 80 مردن جي ڪلاس ۾ هڪ ئي اڪيلي عورت هئي، ۽ انهيءَ ريت ڀارت جي پهرئين ناري آءِ پي ايس آفيسر بڻجي وئي. 6 مهينن جي بنيادي ٽريننگ وٺڻ کانپوءِ بيديءَ پوليس ٽريننگ جي ارادي سان مائونٽ ابو راجستان وئي ۽ انکانپوءِ سال 1974 ۾ پنجاب ڀرسان ٽريننگ جي لاءِ وئي. ڪُڻن وسيلي بيدي کي يونين ٽيريٽري ڪيڊر ۾ رکيو ويو، جنهن جو هاڻي نالو اي۔جو۔ايم۔يو۔ٽي ڪيڊر يعني اروناچل پرديش، گوا، ميزورام، يونين ٽيريٽريز ڪيڊر آهي.

## سياست
link=فائل:The_book_%22Moditva_–_the_Idea_behind_the_Man%22_being_launched_by_Rajnath_Singh.jpg|کاٻو|thumb|بيدي (ساڄي پاسي) مارچ 2014 ۾ مودي بابت ڪتاب جي مهورت مهل
سال 2012 ۾ ڪرن بيدي آءِ اي سي کان الڳ ٿي وئي، جڏهن ان سان لاڳاپيل ڪجهه ماڻهن اروند ڪيجريوال جي سرواڻيءَ ۾ عام آدمي پارٽي جو بڻياد وڌو هيو. بيدي عام انداز ۾ نريندر مودي جي حمائيت ڪئي. جڏهن مودي سال 2014 ۾ ڀارت جو وزيراعظم بڻيو، تہ بيدي ان ڳالهہ جو اعلان ڪري ڇڏيو تہ ، جيڪڏهن کيس اڳيان اهڙي ڪا آڇ ڪئي وڃي ٿي تہ هوءَ بي جي پي سان دهلي جي وزيراعليٰ بنجڻ جي لاءِ تيار آهي. بيدي 2015 ۾ بي جي پي ۾ شامل ٿي وئي ۽ سال 2015 دهلي چونڊن ۾ بي جي پي تان وزيراعظم سيٽ جي لاءِ وڙهي، جنهن ۾ اروند ڪيجريوال کٽي ويو. بيدي عام آدمي پارٽي جي چونڊيل اميدوار ايس۔ڪي بگا کان ڪرشنا نگر ۾ 2277 ووٽن تان هارجي وئي، ۽ هڪ سال کانپوءِ دهلي ۾ عام آدمي پارٽي جي باضابطا اڪثريت سرڪار بڻجي وئي. 22 مئي 2016 تي بيدي پدوچيري جي ليفٽينينٽ گورنر مقرر ٿي.

## لکڻيون
ڪرن بيدي جا ڪجهه ذڪر لائق ڪتابَ:
* ڊيمانڊ فار سواراج
* اهو سدائين ممڪن آ
* جيئن آئون ڏسان ٿي
* غلطي ڪس ڪي
* بي دي چينج

## ايوارڊ

## بيبيلوگرافي

* 
* 

## حوالا

زمرو:1949ع جون پيدائشون
زمرو:پنجابي ماڻهو
زمرو:جيئرا ماڻهو
زمرو:جيوت ماڻهو